Tanaka on kuulunut Japanin maajoukkueeseen sen voittaessa maailmanmestaruuden vuonna 2011 sekä saavuttaessa olympiahopeaa vuonna 2012 ja MM-hopeaa vuonna 2015. MM-kisoissa 2011 hän pääsi kentälle vain yhden alkulohko-ottelun viime hetkiksi ja MM-kisoissa 2015 hän pelasi yhden alkulohko-ottelun kokonaan. Olympiakisoissa 2012 hän pelasi yhden alkulohko-ottelun kokonaan ja pääsi vaihtopelaajana kentälle yhdessä alkulohko-ottelussa, välierässä ja loppuottelussa.